O‘zbekistonlik xonanda Mohim turkiyalik Ayla Chelikning taronasi bilan qariyb bir xil qo‘shiq kuyladi (video)

Xonanda Umidaxon Hojiyeva Instagram’dagi sahifasida hamkasbi Mohimning yangi ijod namunasi — “Ishon” qo‘shig‘iga ishlangan videoklipdan parcha e’lon qildi.
 
 
 Asalim @mohimofficial ha omad tilaymiz ortola????
 
A video posted by Administrator (+99890)9435005 (@umidaxonxojieva) on Nov 14, 2016 at 12:45am PST
 
Video ostidagi dastlabki kommentlardan biri qo‘shiq turkiyalik xonanda Ayla Chelikning “Bağdat” nomli taronasiga o‘xshashligi haqida bo‘lgan.
Ayla Chelikning qo‘shig‘i kuyi biroz sokinroq uslubda ijro etilgan bo‘lsa, Mohimning “Ishon”i biroz jadalroq. Biroq ular deyarli bir xil, hatto so‘zlari ham o‘xshash.

Xususan, turkcha qo‘shiq ham, o‘zbekcha qo‘shiq ham “Seni bugun sevish/o‘ylashdan boshqa ish qilmadim” qabilidagi gap bilan boshlangan, naqoratning boshlanishi esa ikkisida ham bir xil (“Men dunyoning eng buyuk oshig‘i bo‘lib qolaman”).
Naqoratning uchinchi bandida Ayla Chelik ham, Mohim ham Layli va Majnun, Farhod va Shirinlarni tilga olib o‘tgan.
Ma’lumot uchun, Ayla Chelikning qo‘shig‘i 2016-yil may oyida taqdim etilgan, Mohimning qo‘shig‘i audiosi noyabrda internetda paydo bo‘ldi.
“Popcorn.uz”ning yozishicha, Mohimning qo‘shig‘i Nodir Azimov va Rustam To‘lashev bilan hamkorlikda yaratilgan.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.